Topul celor mai bine plătiţi piloţi de Formula 1. Cine se află pe prima poziție.
Topul celor mai bine plătiţi piloţi de formula 1 este condus de Lewis Hamilton. Britanicul încă nu a semnat noul contract cu Mercedes AMG F1. Suma propusă de nemţi este mai mare decât a următorilor trei piloţi din top.
Lumea Marelui Circ aşteaptă parafarea noului acord dintre Lewis Hamilton şi Mercedes AMG F1. Britanicul, câştigător de 7 ori al titlului mondial, ar putea câştiga 45 de milioane de euro pe sezon. Spaniolul Fernando Alonso, cel care a lipsit doi ani din Formula 1, are un salariul foarte mare la Alpine F1. La polul opus, surprinde scăderea cu 28 milioane de euro a remuneraţiei lui Vettel. Germanul a schimbat echipele, trecând de la Ferrari la Aston Martin.